Cheritera (drama)

Cheritera ialah sebuah siri drama televisyen Malaysia 2021 arahan Dato' Jurey Latiff Rosli, dibintangi oleh Jabir Meftah, Shalma Eliana dan Bella Dowanna. Siri ini akan memulakan tayangan di Dramedy, TV9 bermula 11 Disember 2021 menggantikan Budak Intern.

 Sinopsis 
Pernahkah anda membayangkan kesinambungan kisah Bawang Merah dan Bawang Putih selepas Bawang Putih berkahwin dengan Putera Raja? Adakah Bawang Merah akan  berdamai dengan Bawang Putih ataupun terus berdendam walaupun sudah mempunyai anak? Ketahui apakah yang akan berlaku pada mereka di zaman moden ini. 

Bawang Putih selamat menikahi Putera Raja iaitu Raja Nazari. Mereka hidup bahagia dengan dikurniakan seorang anak perempuan, Puteri Bella yang sudah meningkat dewasa dan menyambung pelajaran di peringkat pengajian tinggi. Perwatakan Puteri Bella yang nakal sangat berbeza dengan ibu bapanya. Di kolej, Puteri Bella telah bertemu dengan Luna. Walaupun Luna tidak buat jahat padanya, Puteri Bella amat membencikan Luna. 

Semuanya terungkai kerana Luna ialah anak kepada Bawang Merah. Setelah lama menjejaki Bawang Putih, Bawang Merah sengaja mendaftarkan Luna di kolej yang sama dengan Puteri Bella. Hasrat Bawang Merah ialah mahu menghuru-harakan kehidupan Puteri Bella. Namun, ia sukar direalisasikan kerana Luna seorang yang sangat baik hati dan tidak bersetuju dengan ibunya yang masih mahu membalas dendam. Konflik bertambah selepas kemunculan Hang Zaim dari keturunan Hang Tuah yang telah menaruh hati dengan Luna dan pada masa yang sama Puteri Bella pula bersungguh-sungguh memisahkan hubungan mereka berdua.

 Pelakon 
 Jabir Meftah sebagai Hang Zaim
 Shalma Eliana sebagai Luna
 Bella Dowanna sebagai Puteri Bella
 Saidah Kamaruddin sebagai Puteri Leya
 Man Belon sebagai Prof Martias
 Erul Samah sebagai Hang Min Jae-seong
 Myra Natasha sebagai Maya
 Yamani Abdillah sebagai Badrul 
 Ayu Mansor sebagai Kasih
 Ewan Fauzi sebagai Petro
 Farisha Asmadi sebagai Dayang Suraya
 Nina Fazurina sebagai Bawang Putih
 Ziema Din sebagai Bawang Merah
 Vanidah Imran sebagai Nenek Kebayang 
 Ziana Zain sebagai Puteri Gunung Ledang
 Amir Raja Lawak sebagai Dr Bayang 
 Salman sebagai Tuan Dino
 Syazwan Razak sebagai Raja Daniel
 Jasmeen Zulkhairy sebagai Tuty

 Rujukan 

Kategori:Drama Melayu 2021